NORAKSTS

|  |  |
| --- | --- |
| 19.12.2024. | Nr.16/24 |

###### JELGAVAS VALSTSPILSĒTAS PAŠVALDĪBAS DOMES 2024. GADA 25. JŪLIJA LĒMUMA NR.8/10 “LĪDZFINANSĒJUMA NODROŠINĀŠANA PROJEKTAM

###### “MIERA IELAS POSMA UN MIERA IELAS UN GRAUDU IELAS KRUSTOJUMA PĀRBŪVE, JELGAVĀ” ATZĪŠANA PAR SPĒKU ZAUDĒJUŠU

**Atklāti balsojot: PAR – 12** (A.Rāviņš, R.Vectirāne, V.Ļevčenoks, M.Buškevics, I.Bandeniece, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, A.Rublis), **PRET – nav**, **ATTURAS – 2** (G.Kurlovičs, A.Tomašūns),

Saskaņā ar Jelgavas valstspilsētas pašvaldības domes 2024. gada 25. jūlija lēmumu Nr.8/10 “Līdzfinansējuma nodrošināšana projektam “Miera ielas posma un Miera ielas un Graudu ielas krustojuma pārbūve, Jelgavā”” tika nolemts iesniegt Satiksmes ministrijā iesniegumu līdzfinansējuma piešķiršanai no Valsts autoceļu programmas 2025. gadam projekta “Miera ielas posma un Miera ielas un Graudu ielas krustojuma pārbūve, Jelgavā” (turpmāk – Projekts) īstenošanai, paredzot, ka pašvaldības līdzfinansējums atbilstoši Ministru kabineta 2008. gada 11. marta noteikumu Nr.173 “Valsts pamatbudžeta valsts autoceļu fonda programmai piešķirto līdzekļu izlietošanas kārtība” (turpmāk- MK noteikumi Nr.173) 46.1. apakšpunktam ir 25 procentu apmērā no MK noteikumu Nr. 173 47. punktā minētajām projekta izmaksām.

Ar Ministru kabineta 2024. gada 19. novembra noteikumiem Nr. 721”GrozījumiMinistru kabineta 2008. gada 11. marta noteikumos Nr. 173 “Valsts pamatbudžeta valsts autoceļu fonda programmai piešķirto līdzekļu izlietošanas kārtība”” MK noteikumu Nr.173 36.1.punktā noteikts, ka pilsētu tranzīta ielu pārbūvei Satiksmes ministrija piešķir līdzekļus 50 procentu apmērā no būvniecības izmaksām.

 Pēc Satiksmes ministrijas pasūtījuma ir izstrādāts Sākotnējais izvērtējums ES fondu 2021.-2027. gada plānošanas perioda SAM 3.1.1. pasākumam 3.1.1.5. “Nacionālas nozīmes centru maģistrālo ielu un esošo maršrutu attīstība” (turpmāk – Izvērtējums). Izvērtējumā tika analizēta valstspilsētu transporta infrastruktūras attīstība, nodrošinot starptautisko savienojamību un iekļaušanos TEN-T tīklā,  novēršot infrastruktūras pārrāvumus pilsētās un radot alternatīvus maršrutus tranzīta un kravas transportam.

Izvērtējuma mērķa teritorijas ir nacionālas nozīmes attīstības centri jeb valstspilsētas, kuru teritorijās ir ielas, kas ietilpst TEN-T pamattīkla vai vispārējā tīkla maršrutos, t.i. Jēkabpils, Jelgava, Jūrmala, Liepāja, un Ventspils. Jelgavas valstspilsētas projekta ideja “Miera ielas pārbūve” Izvērtējumā ir iekļauta potenciāli atbalstāmo projektu sarakstā, kuru īstenošanai var tikt piesaistīts Eiropas reģionālās attīstības fonda finansējums.

Ņemot vērā, ka normatīvo aktu grozījumu rezultātā ir samazinājies valsts budžeta līdzfinansējuma apjoms pašvaldībām tranzītielu pārbūvēm un iespēju Miera ielas pārbūvei piesaistīt Eiropas reģionālās attīstības fonda finansējumu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atzīt par spēku zaudējušu Jelgavas valstspilsētas pašvaldības domes 2024. gada 25. jūlija lēmumu Nr.8/10 “Līdzfinansējuma nodrošināšana projektam “Miera ielas posma un Miera ielas un Graudu ielas krustojuma pārbūve, Jelgavā””.
2. Jelgavas valstspilsētas pašvaldības iestādei “Pilsētsaimniecība” atsaukt iesniegumu par līdzfinansējuma piešķiršanu no Valsts autoceļu programmas 2025. gadam projekta “Miera ielas posma un Miera ielas un Graudu ielas krustojuma pārbūve, Jelgavā” īstenošanai.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 19. decembrī